AIŠKINAMASIS RAŠTAS

Dėl savivaldybės nekilnojamojo turto perdavimo pagal panaudos sutartį

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija gavo Molėtų rajono savivaldybės viešosios bibliotekos (toliau – biblioteka) 2018 m. vasario 6 d. prašymą ir Sidabrinių bendruomenės centro (toliau - centras) 2018 m. vasario 5 d. prašymą. Biblioteka ir centras prašo perduoti panaudai patalpas, esančias negyvenamoje patalpoje Molėtų r. sav., Suginčių sen., Sidabrinių k., Sodų g. 3-2. Biblioteka prašo 66,86 kv. m patalpų nuostatuose numatytai veiklai vykdyti, o centras – 170,96 kv. m projekto „Leader-11-Molėtai-02-001“ užbaigimui.

Prašyme biblioteka ir centras įsipareigoja perduotą turtą prižiūrėti, atlikti perduoto turto einamąjį ir kapitalinį remontus.

Prašomą perduoti savivaldybės nekilnojamąjį turtą šiuo metu patikėjimo teise valdo Molėtų rajono savivaldybės administracija. Molėtų rajono savivaldybės administracijos direktoriaus 2018 m. birželio 19 d. įsakymu Nr. B6-495 „Dėl Molėtų rajono savivaldybės turto pripažinimo nereikalingu savivaldybės funkcijoms vykdyti“ turtas pripažintas nereikalingu savivaldybės funkcijoms vykdyti ir siūloma jį perduoti pagal panaudos sutartis.

Parengto sprendimo projekto tikslas – perduoti bibliotekai ir centrui savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą nekilnojamąjį turtą pagal turto panaudos sutartis.

**2. Šiuo metu esantis teisinis reglamentavimas:**

Lietuvos Respublikos vietos savivaldos įstatymo 6 straipsnio 3, 12, 13 punktai, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2 punktas, 3, 4 dalys, 27 straipsnio 1 dalies 2 punktas;

Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-40 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ (Molėtų rajono savivaldybės tarybos 2017 m. liepos 27 d. sprendimo Nr. B1-135 redakcija) 4.1, 4.4, 6.1 papunkčiai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – perduotas turtas bus naudojamas bibliotekos nuostatuose numatytai veiklai ir centro projekto„Leader-11-Molėtai-02-001“ užbaigimui.

Neigiamų pasekmių nenumatoma.

**4. Priemonės sprendimui įgyvendinti**

Bus parengtos ir pasirašytos turto panaudos sutartys bei turto perdavimo ir priėmimo aktai.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.